**KISKŐRÖS VÁROS KÉPVISELŐ-TESTÜLETE**

4-10/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. augusztus 18-án (csütörtök) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Markó Ferenc, Nikléczi Gábor, Pohankovics András, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Kovács Enikő polgármesteri titkár

**Meghívottként részt vett:** Dr. Csanády Zsolt a Kiskőrösi Járási Ügyészség vezetője, Mátyus Zoltán a Kiskunsági Víziközmű-Szolgáltató Kft. ügyvezetője; Dénes István, Fodor Tamás és Kis Zsoltné a Bizottságok nem képviselő tagjai

dr. Nagy Gabriella, Szlanka Pálné, Sipiczki Hajnalka a Polgármesteri Hivatal munkatársai

**Távol maradt:** Kudron Tamás, Pethő Attila képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal a napirendet az alábbiak szerint fogadta el:

**N A P I R E N D:**

1. Szándéknyilatkozat a víziközmú vagyon magyar állam részére történő ingyenes átadása tárgyában

**Előterjesztő:** Polgármester

**Előadó:** Vagyongazdálkodási referens

1. A Legfőbb Ügyészséggel kötött bérleti jogviszony megszüntetése

**Előterjesztő:** Polgármester

**Előadó:** Vagyongazdálkodási referens

1. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI PRGORAMJÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési referens

1. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési referens

1. **napirend**

Szándéknyilatkozat a víziközmú vagyon magyar állam részére történő ingyenes átadása tárgyában

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** köszöntötte az ülésen **Mátyus Zoltánt, a Kiskunsági Víziközmű-Szolgáltató Kft. ügyvezetőjét**, majd felkérte a jelenlegi helyzet ismertetésére.

**Mátyus Zoltán ügyvezető** elmondta, hogy a jelenleg fennálló helyzet nagyon nehéz. A cég az évre vonatkozóan veszteséggel számol, amely várhatóan tovább emelkedik. Az integrációs program megoldást jelent a felmerülő problémákra.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Ungvári Ferenc,** a Pénzügyi Bizottság tagja, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** megköszönte a cég munkáját.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**76/2022. sz. Képv. test. hat.**

Szándéknyilatkozat a víziközmű vagyon Magyar Állam részére történő ingyenes átadása tárgyában

**HATÁROZAT**

A Képviselő-testület:

1. kinyilvánítja azon szándékát, hogy Kiskőrös Város Önkormányzata, mint a város víziközmű rendszereinek (ivóvíz-, szennyvízhálózat) tulajdonosa, a víziközmű-szolgáltatás biztosítása vonatkozásában fennálló ellátási kötelezettségének a Magyar Állam részére történő átruházására irányuló integrációs programban részt kíván venni.
2. felhatalmazza a polgármestert, a határozat mellékletét képező Szándéknyilatkozat, kapcsolódó jognyilatkozatok aláírására.

**Felelős:** polgármester

**Határidő:** azonnal

*Melléklet a 76/2022. számú Képv.test. határozathoz*

**SZÁNDÉKNYILATKOZAT**

Domonyi László Mihály polgármester, Kiskőrös Város Önkormányzata (székhely: 6200 Kiskőrös, Petőfi Sándor tér 1., adószám: 15724784-2-03) képviseletében, a Képviselő-testület 76/2022. számú határozata alapján nyilatkozom, hogy a víziközmű szolgáltatásról szóló 2011. évi CCIX. törvény 5/H §-ában foglaltakra tekintettel Kiskőrös Város Önkormányzata kifejezi azon szándékát, hogy a víziközmű-szolgáltatás folyamatos biztosítása érdekében részt vegyen az ellátási kötelezettségének Magyar Állam részére történő átruházására irányuló Integrációs Programban. E körben tárgyalásokat kezdeményezünk a Nemzeti Vízművek Zrt.-vel az alábbi tárgykörökben:

- a víziközmű vagyon és az azt működtető vagyon átadásáról,

- az átadással érintett víziközmű-rendszer üzemeltetését szerződéses jogviszony alapján ellátó Kiskunsági Víziközmű-Szolgáltató Kft.-nél fennálló társasági részesedés ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről.

A szándéknyilatkozat kötelezettséget a víziközmű, a működtető vagyon vagy a szolgáltatóban fennálló tulajdoni részesedés átruházására nem eredményez.

Kiskőrös, 2022. augusztus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László Mihály

polgármester

1. **napirend**

A Legfőbb Ügyészséggel kötött bérleti jogviszony megszüntetése

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** köszöntötte az ülésen **Dr. Csanády Zsoltot, a Kiskőrösi Járási Ügyészség vezetőjét**, majd az előterjesztés szóbeli ismertetésére felkérte **dr. Turán Csaba jegyzőt**.

**Dr. Turán Csaba jegyző** elmondta, hogy a Legfőbb Ügyészség Pénzügyi és Műszaki Főosztálya 2000. augusztus 28. napján, 2000. szeptember 01. napjával kezdődően bérleti szerződést kötött Kiskőrös Város Önkormányzatával 9 db irodahelyiség bérletére, határozatlan időre. A Bérlő az irodahelyiségeket az ügyészség rendeltetésének megfelelően, igazgatási célra használja. A bérleti szerződés 8. pontja értelmében a szerződés „a másik félhez intézett – legalább 6 hónappal korábban közölt – írásbeli nyilatkozattal felmondható”. A Bács-Kiskun megyei főügyész 2022. július 28. napján tájékoztatta Kiskőrös Város Polgármesterét, hogy a Kiskőrösi Járási Ügyészség új elhelyezésének biztosítására 2021. november 29. napján adásvételi szerződés útján a Legfőbb Ügyészség megvásárolta a Kiskőrös, Szarvas utca 2. földszint 1. szám alatti (3137/A/20 és 3137/A/19 hrsz.) ingatlant. Az ingatlan kivitelezése és az ügyészség működéséhez szükséges felszerelése 2022. augusztus 31. napjáig befejeződik, az irodahelyiségek bérlete 2022. augusztus 31. napjával okafogyottá válik. A Bács-Kiskun megyei főügyész kérte, hogy a jelzett bérleti szerződést Kiskőrös Város Önkormányzata 2022. augusztus 31. napjával közös megegyezéssel szüntesse meg. A közös megegyezéssel történő megszüntetésről a testület jogosult dönteni. Szóbeli kiegészítésként elmondta, hogy az aláíró személye a kiküldött anyaghoz képest változott. A Legfőbb Ügyészség Gazdasági Főigazgatóság képviseletében az új aláíró Dr. Gyugyi Csilla főügyész.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Ungvári Ferenc,** a Pénzügyi Bizottság tagja, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Csanády Zsolt** elmondta, hogy új ingatlan megvásárlása örömére szolgál. A modernkori igényeknek megfelelően kerül felszerelésre az ingatlan. Felajánlotta egy bejárás lehetőségét a testület számára.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**77/2022. sz. Képv. test. hat.**

Legfőbb Ügyészséggel kötött bérleti jogviszony megszüntetése

**HATÁROZAT**

A Képviselő-testület:

1. egyetért azzal, hogy Kiskőrös Város Önkormányzata az önkormányzati tulajdonú, Kiskőrös, Petőfi Sándor tér 3. szám alatti társasház II. emeletén lévő, összesen 136 m2 hasznos alapterületű, 9 db irodahelyiség 2000. augusztus 28. napján határozatlan időre megkötött bérleti szerződését a Legfőbb Ügyészség Gazdasági Főigazgatóságával 2022. augusztus 31. napjával - a határozat mellékletét képező megállapodásban foglalt feltételekkel - közös megegyezéssel megszüntesse.
2. felhatalmazza a polgármestert a határozat mellékletét képező megállapodás megkötésére, a kapcsolódó jognyilatkozatok megtételére.

*Melléklet a 77/2022. sz. Képviselő-testületi határozathoz*



**KISKŐRÖS VÁROS ÖNKORMÁNYZATA**

6200 Kiskőrös, Petőfi Sándor tér 1.

Ügyiratszám: 4021-…..2022.

**Bérleti szerződés közös megegyezéssel történő megszüntetése**

**MEGÁLLAPODÁSSAL**

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint az ingatlan tulajdonosa **(a továbbiakban: Bérbeadó)**, másrészről

**Legfőbb Ügyészség Gazdasági Főigazgatóság** (székhely: 1055 Budapest, Markó utca 27., adószám: 15300148-2-41, törzskönyvi azonosító: 300146000, statisztikai számjel: 15300148-8423-311-01) mint bérlő **(a továbbiakban: Bérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. **Előzmény**

Kiskőrös Város Önkormányzata és a Legfőbb Ügyészség Pénzügyi és Műszaki Főosztálya bérleti szerződést kötött a Bérbeadó kizárólagos tulajdonában álló, 6200 Kiskőrös, Petőfi Sándor tér 3. szám alatti kivett irodaház rendeltetésű ingatlan II. emeletén lévő, összesen 136 m2 hasznos alapterületű 9 db irodahelyiség bérlete tárgyában 2000. augusztus 28. napján határozatlan időre. A bérleti díj összege - a bérleti szerződés 3. pontja értelmében – évente, a megelőző évi (a KSH által közzétett) éves fogyasztói árindexszel valorizálásra került.

2022. július 28. napján a Bács-Kiskun Megyei Főügyészség Főügyésze jegyzőkönyvbe foglalt tájékoztatása alapján 2022. augusztus 31. napjával a bérleti szerződés okafogyottá válik, tekintettel arra, hogy a Legfőbb Ügyészség a Kiskőrösi Járási Ügyészség elhelyezésének biztosítására megvásárolta a 6200 Kiskőrös, Szarvas utca 2. földszint 1. szám alatti 3137/A/19 és 3137/A/20 hrsz-ú ingatlanokat.

1. **Szerződés megszüntetése**
2. Szerződő Felek jelen okirat aláírásával a fent nevezett bérleti szerződést – a Bérlő kérelme alapján – közös megegyezéssel 2022. augusztus 31. napjával megszüntetik.
3. Szerződő Felek rögzítik, hogy a fentiekben nevesített ingatlant Bérlő a Bérbeadó tulajdonába - átadás-átvételi jegyzőkönyv alapján - 2022. augusztus 31. visszaadja.
4. **Egyéb rendelkezések**
5. Szerződő Felek rögzítik, hogy Bérlő a bérleti díjat és a helyiségek rendeltetésszerű használatához szükséges üzemeltetési költségeket - a bérleti szerződés 3. és 5. pontjai alapján – félévenként, a félévet követő hónap 15. napjáig, számla alapján a Bérbeadónak megtérítette.
6. Bérbeadó kijelenti, hogy Bérlőnek Bérbeadóval szemben lejárt bérleti díj tartozása nincs.
7. Bérlő kötelezettséget vállal arra, hogy a bérleti szerződés és jelen megállapodás III/1. pontban rögzítetteknek megfelelően, a 2022. július 01. – 2022. augusztus 31. időszakra esedékes bérleti díjat 2022. szeptember 15. napjáig a Bérbeadó által kibocsájtott számla ellenében megfizeti.
8. Bérlő kötelezettséget vállal arra, hogy a bérleti szerződés és jelen megállapodás III/1. pontban rögzítetteknek megfelelően, a 2022. július 01. – 2022. augusztus 31. időszakra esedékes üzemeltetési költséget a Kiskőrös, Petőfi Sándor tér 3. szám alatti társasház tájékoztatása alapján, számla ellenében, 15 napos határidővel Bérbeadónak megfizeti.
9. Bérbeadó kijelenti, hogy a fentiekben nevesített ingatlan állagromlásából eredően a Bérlővel szemben követelése nem áll fenn.
10. **Záró rendelkezések**

Szerződő Felek megállapodnak abban, hogy jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény, továbbá a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény mindenkor hatályos rendelkezéseit tekintik irányadónak.

Bérbeadó és Bérlő jelen okiratot elolvasták, azt értelmezték és mint akaratukkal mindenben megegyezőt, 5 példányban helybenhagyólag aláírták.

Kiskőrös, 2022. augusztus…….. Budapest, 2022. augusztus……..

Kiskőrös Város Önkormányzata, Legfőbb Ügyészség

mint Bérbeadó képviseletében: Gazdasági Főigazgatóság,

mint Bérlő képviseletében:

………………………… …………………………

Domonyi László Dr. Gyugyi Csilla

polgármester főügyész

Ellenjegyzem:

…………………………

dr. Turán Csaba

jegyző

Pénzügyileg ellenjegyzem:

Kiskőrös, 2022. augusztus ….....

…………………………

Szlanka Pálné

pénzügyi osztályvezető

1. **napirend**

AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI PRGORAMJÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **Sipiczki Hajnalka intézményüzemeltetési referenst**.

**Sipiczki Hajnalka intézményüzemeltetési referens** elmondta, hogy az Egészségügyi, Gyermekjóléti és Szociális Intézmény 6200 Kiskőrös, Árpád u. 6. szám alatti Bölcsőde telephelye 2021. júniustól felújításra került, a beruházás idejére a bölcsőde a Kiskőrösi Óvodák Mohácsi utcai tagóvodájában költözött ideiglenesen. A felújítás befejeződött, a bölcsőde a Bács-Kiskun Megyei Kormányhivatal által kiadott 202200187684 ügyiratszámú használatba vételi engedéllyel rendelkezik, így a kiküldött anyagtól eltérően 2022. szeptember 12. napjától a 6200 Kiskőrös, Árpád u. 6. szám alatti telephelyre költözik vissza. A telephely változása miatt szükségessé vált az Egészségügyi, Gyermekjóléti és Szociális Intézmény szakmai programjának felülvizsgálata és módosítása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Ungvári Ferenc,** a Pénzügyi Bizottság tagja, **Filus Tibor**, a Kulturális, Turisztikai és Sport Bizottság elnöke bizottságaik nevében a módosított határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított határozat-tervezetet.

A Képviselő-testület 10 „igen” szavazattal az alábbi határozatot hozta:

**78/2022. sz. Képv. test. hat.**

Az Egészségügyi, Gyermekjóléti és Szociális Intézmény szakmai programjának módosítása

**HATÁROZAT**

Kiskőrös Város Képviselő-testülete az Egészségügyi, Gyermekjóléti és Szociális Intézmény szakmai programját a határozat mellékletében foglaltak szerint jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **Sipiczki Hajnalka intézményüzemeltetési referenst**.

**Sipiczki Hajnalka intézményüzemeltetési referens** elmondta, hogy az előző napirendnél említett okokból, a telephely változása miatt szükségessé vált az Egészségügyi, Gyermekjóléti és Szociális Intézmény törzskönyvi nyilvántartás során használt, hatályos okiratminták felülvizsgálata és módosítása. A kiküldött anyagtól eltérően a hatály ennél az előterjesztésnél is 2022. szeptember 12.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Ungvári Ferenc,** a Pénzügyi Bizottság tagja, **Filus Tibor**, a Kulturális, Turisztikai és Sport Bizottság elnöke bizottságaik nevében a módosított határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított határozat-tervezetet.

A Képviselő-testület 10 „igen” szavazattal az alábbi határozatot hozta:

**79/2022. sz. Képv. test. hat.**

Az Egészségügyi, Gyermekjóléti és Szociális Intézmény alapító okiratának módosítása

**HATÁROZAT**

A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

*1. sz. melléklet a 79/2022. Képv. test. határozathoz*

Okirat száma:

Módosító okirat

**A Egészségügyi, Gyermekjóléti és Szociális Intézmény a** **Kiskőrös Város Önkormányzatának Képviselő-testülete által 2022. január 26. napján kiadott, 482-4/2022. számú alapító okiratát az államháztartásról szóló 2011. évi CXCV. törvény 8/A. §-a alapján – Kiskőrös Város Önkormányzatának Képviselő-testületének 79/2022. számú határozatára figyelemmel a következők szerint módosítom:**

1. **Az alapító okirat 1.2.2. pont, a költségvetési szerv telephelyei módosításra kerül a következő ponttal:**

|  |  |  |
| --- | --- | --- |
| 5. | Egészségügyi, Gyermekjóléti és Szociális Intézmény Bölcsőde | 6200 Kiskőrös, Árpád u. 6. |

Jelen módosító okiratot 2022. szeptember 12. napjától kell alkalmazni.

*2. sz. melléklet a 79/2022. Képv. test. határozathoz*

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján az Egészségügyi, Gyermekjóléti és Szociális Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Egészségügyi, Gyermekjóléti és Szociális Intézmény
   2. A költségvetési szerv
      1. székhelye: 6200 Kiskőrös, Árpád u. 8.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Egészségügyi, Gyermekjóléti és Szociális Intézmény Ifjúság-egészségügyi Szolgálat | 6200 Kiskőrös, Árpád u. 4. |
| 2 | Egészségügyi, Gyermekjóléti és Szociális Intézmény | 6200 Kiskőrös, Árpád u. 6. |
| 3 | Egészségügyi, Gyermekjóléti és Szociális Intézmény Idősek Otthona | 6200 Kiskőrös, Sárkány J. u. 13. |
| 4. | Egészségügyi, Gyermekjóléti és Szociális Intézmény Védőnői Szolgálat | 6200 Kiskőrös, Kossuth L. u. 6. |
| 5. | Egészségügyi, Gyermekjóléti és Szociális Intézmény Bölcsőde | 6200 Kiskőrös, Árpád u. 6. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:1981.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye:6200 Kiskőrös, Petőfi Sándor tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | HUMÁN SZOLGÁLTATÓ KÖZPONT | 6200 Kiskőrös, Kossuth Lajos utca 27. |
| 2 | KISKŐRÖSI TÖBBCÉLÚ KISTÉRSÉGI TÁRSULÁS KISKŐRÖSI ÉS CSÁSZÁRTÖLTÉSI IDŐSEK OTTHONA | 6200 Kiskőrös, Sárkány József utca 13. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata Képviselő-testülete
      2. székhelye:6200 Kiskőrös, Petőfi Sándor tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
   1. A költségvetési szerv közfeladata: Az egészségügyrőlszóló 1997. évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása, valamint a szociális igazgatásról és a szociális ellátásról szóló 1993. évi III. törvényben meghatározott szociális ellátás.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

* 1. A költségvetési szerv alaptevékenysége: Az Egészségügyi, Gyermekjóléti és Szociális Intézmény ellátja az egészségügyről szóló 1997. évi CLIV. törvényben, a szociális igazgatásról és a szociális ellátásról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás |
| 4 | 062020 | Településfejlesztési projektek és támogatásuk |
| 5 | 072311 | Fogorvosi alapellátás |
| 6 | 074031 | Család és nővédelmi egészségügyi gondozás |
| 7 | 074032 | Ifjúság-egészségügyi gondozás |
| 8 | 101110 | Bentlakásos, nem kórházi ellátás, ápolás |
| 9 | 102023 | Időskorúak tartós bentlakásos ellátása |
| 10 | 102024 | Demens betegek tartós bentlakásos ellátása |
| 11 | 104012 | Gyermekek átmeneti ellátása |
| 12 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 13 | 104031 | Gyermekek bölcsődében és mini bölcsődében történő ellátása |
| 14 | 104042 | Család és gyermekjóléti szolgáltatások |
| 15 | 104043 | Család és gyermekjóléti központ |
| 16 | 107080 | Esélyegyenlőség elősegítését célzó tevékenységek és programok |

* 1. A költségvetési szerv illetékessége, működési területe: Kiskőrös vonzáskörzete területén az alapító okiratban meghatározott feladatok ellátása.

A bentlakásos intézmény vonatkozásában Magyarország területe.

A Család- és gyermekjóléti központ vonatkozásában a Kiskőrösi Járás területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg.

Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |
| 4 | Egészségügyi szolgálati jogviszony | Az egészségügyi szolgálati jogviszonyról szóló 2020. évi C. törvény |

További hozzászólás nem volt, így **Domonyi László polgármester** az ülést 08:15 órakor bezárta.

Kmf.

Domonyi László dr. Turán Csaba

polgármester jegyző